open-index/open-wikipedia-markdown huggingface dataset:
Փղի անկյունագիծ

«**Փղի անկյունագիծ**» (), Ֆրանսիայի, Լյուքսեմբուրգի և Շվեյցարիայի համատեղ արտադրության կինոդրամա, որ նկարահանել է ռեժիսոր Ռիշար Դեմբոն 1984 թվականին։ 1985 թվականին ֆիլմն արժանացել է «Օսկար» մրցանակի որպես «օտարալեզու լավագույն ֆիլմ» և «Սեզար» մրցանակի որպես «լավագույն նորամուտային ֆիլմ»։ Կինոնկարն անդրադառնում է 1978 թվականի շախմատի աշխարհի չեմպիոնի կոչման համար անցկացված խաղին։

## Սյուժե
Ակիվա Լիբսկինդը ներկայացնում է Խորհրդային Միությունը Շվեյցարիայի Ժնև քաղաքում անցկացվող շախմատի առաջնությունում։ Նա անհաղթ է, բայց թույլ առողջություն ունի, և նրա հաղթանակների շղթան կարող է ընդհատվել ցանկացած պահի։ Առաջնությունում Ակիվայի հակառակորդն է դառնում Խորհրդային Միությունից Շվեյցարիա փախած Պավիուս Ֆրոմը։ Նա խելացի է, արհամարհում է կանոններն ու փորձում է խախտել հակառակորդի պլանները և դրանով իսկ Լիբսկինդին դուրս բերել հավասարակշռությունից ու նրան ստիպել ուշանալ առաջին քայլից։ Ֆրոմի լկտիությունը վիրավորում է Ակիվային, և վերջինս նրա դեմ բողոք է ներկայացնում ժյուրիին։ Երբ Լիբսկինդն սպառնում է հեռանալ, Ֆրոմը պաշտոնապես գրավոր ներողություն է խնդրում, որպեսզի չկորցնի չեմպիոնին հաղթելու հնարավորությունը։

Շախմատային տախտակից դուրս կատարվող նման քայլերի օգնությամբ երկու շախմատիստներն էլ սկսում են խաղալ՝ Լիբսկինդը՝ ֆիզիկապես, իսկ Ֆրոմը՝ մտավոր։

## Դերերում

## Մրցանակներ
Ֆիլմն արժանացել է «Օսկար» մրցանակի *Լավագույն օտարալեզու ֆիլմ* անվանակարգում. այն ներկայացվել է Շվեյցարիայի կառավարության կողմից և առաջին «Օսկարը» բերել երկրին։ Ֆիլմն արժանացել է նաև Լուի Դելյուքսի, Prix de l'Académie du Cinéma և «Սեզար» մրցանակների։

## Ծանոթագրություններ

## Արտաքին հղումներ
*  

Կատեգորիա:1980-ականների ֆրանսիական ֆիլմեր
Կատեգորիա:1984 ֆիլմեր
Կատեգորիա:«Սեզար» մրցանակի դափնեկիր ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական ֆիլմեր
Կատեգորիա:1980-ականների ֆրանսերեն ֆիլմեր
Ջոզեֆ Բայրոք

**Ջոզեֆ Բայրոք** (, ), ամերիկացի կինոօպերատոր։ «Օսկար» մրցանակի դափնեկիր *Լավագույն օպերատորական աշխատանք* անվանակարգում «Ծայրահեղ դժոխք» ֆիլմի համար։

## Կենսագրություն
Ջոզեֆ Բայրոքը ծնվել է 1903 թվականի փետրվարի 12-ին Նյու Յորքում։ 1929 թվականին սկսել է աշխատել որպես կինոօպերատոր։ Նրա առաջին հայտնի ֆիլմը եղել է 1946 թվականի «Այս հրաշալի կյանքը» ֆիլմը, որի ռեժիսորը եղել է Ֆրենկ Կապրան։ Ժոզեֆ Բայրոքի մասնակցությամբ ստեղծված ֆիլմերից հայտնի են նաև «Լուռ, լուռ, սիրելի՛ Շառլոտա», «Փյունիկի թռիչքը», «Գրիսոմների ավազակախումբ» և «Հյուսիսի կայսրը» (ռեժիսոր՝ Ռոբերտ Օլդրիչ) կինոնկարները։ Անդամակցել է Ամերիկյան կինոօպերատորների միությանը 1948 թվականից։

Ժոզեֆ Բայրոքը մահացել է 1996 թվականի սեպտեմբերի 7-ին Վուդլենդ Հիլզում։

## Ընտրյալ ֆիլմագրություն

*  – Այս հրաշալի կյանքը / It’s a Wonderful Life (ռեժ.՝ Ֆրենկ Կապրա)
*  – Ջոնի Ալեգրո / Johnny Allegro (ռեժ.՝ Թեդ Տեցլաֆ)
*  – Մարդասպանը, որ սարսափեցրել է Նյու Յորքը / The Killer That Stalked New York (ռեժ.՝ Էրլ Մաքևոյ)
*  – Ճիչ վտանգի վերաբերյալ / Cry Danger (ռեժ.՝ Ռոբերտ Պերիշ)
*  – Կարմիր մոլորակ Մարս / Red Planet Mars (ռեժ.՝ Գարրի Հորներ)
* 1952 – Առանց նախազգուշացման / Without Warning! (ռեժ.՝ Առնոլդ Լեյվեն)
* 1952 – Կրեդիտային շնաձուկ / Loan Shark (ռեժ.՝ Սեյմուր Ֆրիդման)
*  – Անհավատալիորեն մեծ մարդը / The Amazing Colossal Man (ռեժ.՝ Բերտ Գորդոն)
* 1957 – Տեքստիլ ջունգլիներ / The Garment Jungle (ռեժ.՝ Վինսենթ Շերման)
*  – 13 ուրվական / 13 Ghosts (ռեժ.՝ Ուիլյամ Քասլ)
*  – Օպիում ծխողի խոստովանությունը / Confessions of an Opium Eater (ռեժ.՝ Ալբերտ Զագսմիթ)
*  – Լուռ, լուռ, սիրելի Շառլոտա / Hush… Hush Sweet Charlotte (ռեժ.՝ Ռոբերտ Օլդրիչ)
* 1964 – Կեցցե՛ Լաս Վեգասը / Viva Las Vegas (ռեժ.՝ Ջորջի Սիդնեյ)
*  – Փյունիկի թռիչքը / The Flight of the Phoenix (ռեժ.՝ Ռոբերտ Օլդրիչ)
* 1965 – Ես տեսել եմ, թե ինչ ես արել դու / I Saw What You Did (ռեժ.՝ Ուիլյամ Քասլ)
*  – Ռուսները գալի՜ս են։ Ռուսները գալի՜ս են / The Russians Are Coming! The Russians Are Coming! (ռեժ.՝ Նորման Ջուիսոն)
*  – Չափազանց ուշ է, հերո՛ս / Too Late the Hero (ռեժ.՝ Ռոբերտ Օլդրիչ)
*  – Փախուստ կապիկների մոլորակից / Escape from the Planet of the Apes (ռեժ.՝ Դոն Թեյլոր)
* 1971 – Գրիսոմների ավազակախումբը / The Grissom Gang (ռեժ.՝ Ռոբերտ Օլդրիչ)
*  – Հյուսիսի կայսրը / Emperor Of The North (ռեժ.՝ Ռոբերտ Օլդրիչ)
*  – Փայլող թամբեր / Blazing Saddles (ռեժ.՝ Մել Բրուքս)
* 1974 – Ծայրահեղ դժոխք / The Towering Inferno (ռեժ.՝ Ջոն Գիլերման)
*  – Դքսուհին ու Կեղտոտ աղվեսը / The Duchess And The Dirtwater Fox (ռեժ.՝ Մելվին Ֆրանկ)
*  – «Պոսեյդոնի» գերիները / Beyond The Poseidon Adventure (ռեժ.՝ Իրվին Ալեն)
*  – Աերոպլան / Airplane! (ռեժ.՝ Ջիմ Աբրահամս, Դևիդ Ցուկեր, Ջերի Ցուկեր)
*  – Աերոպլան II: Շարունակություն / Airplane II: The Sequel (ռեժ.՝ Քեն Ֆինքլմեն)
* 1982 – Հեմմեթ / Hammett (ռեժ.՝ Վիմ Վենդերս)

## Մրցանակներ և անվանակարգեր
* «Օսկար» մրցանակ օպերատորական լավագույն աշխատանքի համար
** Ներկայացվել է մրցանակի 1965 թվականին «Լուռ, լուռ, սիրելի՛ Շառլոտա» ֆիլմի համար,
** Արժանացել է մրցանակի 1975 թվականին Ֆրեդ Քոնեքեմթի հետ համատեղ «Ծայրահեղ դժոխք» ֆիլմի համար։

## Ծանոթագրություններ

## Արտաքին հղումներ
* Կինոօպերատորների օնլայն հանրագիտարան 

Կատեգորիա:Ամերիկացի կինոօպերատորներ
Կատեգորիա:Օսկարակիրներ
Ինբար Լավի

**Ինբար Լավի** (, ), իսրայելա-ամերիկացի դերասանուհի։ Առավել հայտնի է Եվայի դերում «Լյուցիֆեր» սերիալում։

## Կենսագրություն
Ինբար Լավին ծնվել է 1986 թվականի հոկտեմբերի 27-ին Իսրայելի Ռամատ Գան քաղաքում։ Հոլոնի Կիրյաթ Շարեթի միջնակարգ դպրոցում սովորել է բալետ և ժամանակակից պարեր։ Այնուհետև նա դերասանական վարպետություն է սովորել Թել Ավիվի Սոֆի Մոսկովիցի դպրոցում։ 2004 թվականին նա առաջին անգամ տեղափոխվել է Նյու Յորք, ապա՝ Լոս Անջելես, որտեղ սկսել է իր կարիերան։ Նկարվել է «Sports Illustrated», «Maxim», «FHM» և այլ ամսագրերի համար։

Հեռուստատեսությունում հանդես է եկել 2008 թվականից։ Առաջին տարիներին նկարահանվել է առավելապես ամերիկյան տարբեր հեռուստասերիալների դրվագներում։ 2012-2013 թվականներին նկարահանվել է «Անհաջող» սերիալում։ 2013 թվականին նկարահանվել է «Փոշու տուն» սարսափ ֆիլմի գլխավոր դերում։ Նույն թվականին նկարահանվել է «Պատանի գայլը» հեռուստասերիալի երրորդ եթերաշրջանում։ 2014 թվականին նկարահանվել է «Հանցավոր կապեր» սերիալում։ 2015 թվականին նկարահանվել է «Վերջին նավը» սերիալում և «Վհուկների վերջին որսորդը» ֆիլմում։ 2017 թվականից նկարահանվում է «Ինքնակոչներ» սերիալում։

## Ծանոթագրություններ

## Արտաքին հղումներ
* 
* 

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի մոդելներ
Կատեգորիա:Թատրոնի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Ամերիկացի երգչուհիներ
Կատեգորիա:Իսրայելցի դերասանուհիներ
Մոյդոդիր

thumb|right|160px|Մոյդոդիրը ռուսական նամականիշի վրա
**«Մոյդոդիր»** (), Կոռնեյ Չուկովսկու մանկական չափածո հեքիաթը, որը կոչվել է իր հերոսներից մեկի անունով։

Ըստ Չուկովսկու՝ հեքիաթը գրվել է 1921 թվականին, առաջին անգամ հրատարակվել է «Ծիածան» հրատարակչության կողմից 1923 թվականին Յու. Աննենկովի նկարազարդումներով։ Հեքիաթի հիման վրա նկարահանվել են մուլտֆիլմեր 1927 (ռեժիսոր՝ Մարիա Բենդերսկայա), 1939 և 1954 թվականներին (ռեժիսոր՝ Իվան Իվանով-Վանո)։

## Սյուժե
Պատումը ներկայացվում է մի տղայի անունից, որից հանկարծ փախչում են իր իրերը։ Հայտնվում է խոսող լվացարան Մոյդոդիրը, որը տղային հայտնում է, որ իրերը նրանից փախել են այն պատճառով, որ նա փնթի է։ Մոյդոդիրի հրամանով խոզանակներն ու օճառները հարձակվում են տղայի վրա և սկսում են ուժով լողացնել նրան։ Տղան դուրս է փախչում փողոց, բայց նրան հետապնդում է ճիլոպը։ Փողոցով քայլող կոկորդիլոսը կուլ է տալիս ճիլոպը, որից հետո սպառնում է, որ կուլ կտա նաև տղային, եթե նա չլվացվի։ Տղան վազում է լվացվելու, ինչից հետո իրերը վերադառնում են նրա մոտ։ Բանաստեղծությունն ավարտվում է մաքրության գովերգմամբ։

## Չուկովսկին Մոյդոդիրի մասին
Չուկովսկին Ա. Խալաթովին ուղղված նամակում գրել է. «Արդյո՞ք ես խուսափում եմ տենդենցից իմ մանկական գրքերում։ Ամենևին ոչ։ Օրինակ՝ «Մոյոդոդիրը» մանուկներին ուղղված բուռն կոչն է հանուն մաքրության։ Կարծում եմ, որ մի երկրում, որտեղ մինչև վերջերս ատամները լվացողների վերաբերյալ ասում էին՝ «Ա՛յ, հեյ, տեսե՛ք այդ ջհուդին», այդ միտումը արժե մյուս բոլորին։ Ես գիտեմ հարյուրավոր դեպքեր, երբ Մոյդոդիրը փոքրիկների համար կատարել է մարդկանց առողջության կոմիսարիատի դերը»։

## Մշակույթի և այլ ոլորտներում
* Մոսկվայում՝ Սոկոլնիկի այգում, տեղադրվել է Մոյդոդիրի հուշարձան։
* Ռուսաստանում Մոյդիդորի պատկերն օգտագործվում է սանտեխնիկական սարքավորումների, լոգարանի կահույքի և լվացող միջոցների գովազդներում։ Օրինակ՝ մեկ գովազդում Մոյդոդիրը խոսում է լվացքի փոշու մասին և վերջում ասում է, որ սպիտակեղենի թարմությունը հենց նրա արժանիքն է։
* Բելառուսում Մոյդոդիրի պատկերն օգտագործվում է մանկական այգիների և խաղահրապարակների նախագծման մեջ` երեխաների գեղագիտական դաստիարակության նպատակով։
* Սովետական «Անօրինություն» ֆիլմի երկրորդական կերպարներից մեկն ունի Մոյդոդիր մականունը։
* Մաքրության խնդրին Չուկովսկին անդրադառնում է նաև «Ֆեդորայի վիշտը» հեքիաթում։

## Ծանոթագրություններ

## Արտաքին հղումներ
*Текст сказки
* Адуев В. Истинное содержание произведения К. Чуковского «Мойдодыр»
;Մուլտֆիլմեր
* 
* 
* 

Կատեգորիա:Կոռնեյ Չուկովսկու ստեղծագործություններ
Wikitongues

**Wikitongues**, ամերիկյան ոչ կոմերցիոն գրանցված կազմակերպություն Նյու Յորք նահանգում։ Այն ուղղված է 2014 թվականի աշխարհի բոլոր լեզուների դոկումենտացիային։ Կազմակերպությունը հիմնվել է Ֆրեդերիկո Անդրադեի, Դանիել Բոգրե Ուդելի և Լինդի Բոութսի կողմից։

## Բանավոր պատմություններ
2016 թվականի մայիսի դրությամբ, Wikitongues-ը ձայնագրել էր ավելի քան 329 տեսահոլովակ ավելի քան 200 լեզուներով։ 2018 թվականի դրությամբ նրանք գրանցել էին ավելի քան 350 լեզու կամ աշխարհի բոլոր լեզուների 5%-ը։
[alt=alt text|մինի|Wikitonguesի հեղինակները [Մոնրեալում 2017 թվականին կայացած Վիքիմիանիայի ժամանակ։]]

## Poly
Poly-ն բաց ծրագրային ապահովում է, որը ստեղծվել է լեզուների ուսուցման և փոխանակման համար։ Նախագիծը աջակցություն է ստացել Kickstarter-ի կողմից, և կազմակերպությունը կարողացել է 429 հովանավորների օգնությամբ հավաքել 52,716 ԱՄՆ դոլար։ Ներկայումս ծրագրային ապահովումը գտնվում է զարգացման փուլում։

## Լիցենզիաներ
Բոլոր տեսահոլովակները թողարկվել են CC-by-NC 4.0 լիցենզիայով։ Վերջերս ներկայացվել է նաև CC-by-SA 4.0-ի ներքո տեսանյութերի թողարկման ևս մեկ տարբերակ։

## Ծանոթագրություններ

## Արտաքին հղումներ
* Պաշտոնական կայք
* ՅուԹյուբ ալիք
* Ֆեյսբուքի կայքէջ
* Ինստագրամի կայքէջ
* Թվիթթերի կայքէջ

Կատեգորիա:2014 հիմնադրված կազմակերպություններ
Մահլուղա Սադիղովա

**Մահլուղա Ալեսկեր ղիզի Սադըկովա** (, ), ադրբեջանցի թատրոնի դերասանուհի, Ադրբեջանական ԽՍՀ-ի ժողովրդական արտիստուհի (10.01.1978);

## Կենսագրություն
Մահլուղա Սադիղովան ծնվել է 1917 թվականի ապրիլի 28-ին Շուշիում։ Նա սովորել է այստեղի թիվ 11 աղջիկների դպրոցում՝ հինգ տարի։ 1930 թվականին նրա ընտանիքը տեղափոխվել է Բաքու, և նա ավարտել է իր յոթերորդ դասարանը խորհրդային թիվ 6 դպրոցում։ 1936 թվականին ավարտել է Բաքվի բժշկական քոլեջի ստոմատոլոգիական ֆակուլտետը։ Բժշկական կրթություն ստանալիս գործել է նաև պարային և դրամայի ասոցիացիաներում։ Սադիղովան ընդունվել է Ազգային ակադեմիական դրամատիկական թատրոն 1936 թվականին։ Դերասանուհին աշխատել է այս թատրոնում 54 տարի։ 1992 թվականից հանդես է եկել Բաքվի քաղաքային թատրոնում։ Ավելի քան քառասուն տարի նա եղել է «Բուլագ» ռադիոյի ժողովրդական-ազգագրական ծրագրի հիմնական կատարողներից մեկը։

Նրան շնորհվել է Ադրբեջանական ԽՍՀ վաստակավոր արտիստի պատվավոր կոչում 1949 թվականի հուլիսի 21-ին, իսկ Ադրբեջանական ԽՍՀ ժողովրդական արտիստը ՝ 1978 թվականի հունվարի 10-ին։

Դերասանուհին մահացել է 2003 թվականի օգոստոսի 15-ին Բաքվում։

## Ծանոթագրություններ

## Արտաքին հղումներ
* Məhluqə Sadıqova
* “Bulaq” səsli aparıcı - aktrisa Məhluqə Sadıqova 
* “Azərbaycan mədəniyyətinin simaları”: Məhluqə Sadıqova – 105
* Şuşadan pərvazlanmış sənətkar: Məhluqə Sadıqova
* Məhluqə Ələsgər qızı Sadıqova 

Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Ադրբեջանցի դերասանուհիներ
Կատեգորիա:Թատրոնի դերասանուհիներ
Խիզախը

**«Խիզախը»** (), 1956 թվականի դրամա, որ նկարահանել է ռեժիսոր Իրվինգ Ռափերը։ Գլխավոր դերերում հանդես են եկել Միշել Ռեյը, Ռոդոլֆո Հոյոս կրտսերը և Էլզա Կարդենասը։ Ֆիլմը պատմում է մեքսիկացի տղայի մասին, որը փորձում է իր սիրելի Գիտանո ցլին փրկել չեմպիոն մատադորի հետ մահացու մենամարտից։

«Խիզախը» եղել է վերջին ֆիլմը, որ «Օսկար» մրցանակ է ստացել լավագույն գրական սկզբնաղբյուրի համար, նախքան մրցանակի շնորհման դադարեցումը։ Այն առաջադրվել է «Օսկարի» ևս երկու այլ անվանակարգերում՝ լավագույն մոնտաժ և լավագույն ձայնագրություն, բայց դրամարկղային կամ քննադատական հաջողություն չի ունեցել։

Սկզբում պատմվածքը վերագրվել է Ռոբերտ Ռիչին (Դալթոն Թրամբոյի կողմից օգտագործված կեղծանուն), որը եղել է հոլիվուդյան տասնյակից մեկը, բանտարկվել է, իսկ հետո ընդգրկվել սև ցուցակում 1947 թվականին Ներկայացուցիչների պալատի հակաամերիկյան գործունեության կոմիտեի առջև ցուցմունք տալը մերժելու համար։ Իրականում դա եղել է ֆիլմի պրոդյուսեր Ֆրենկ Քինգի զարմիկի անունը։  Սկզբում Ռիչը հավակնել է սցենարի հեղինակությանը, չնայած նրա հորեղբայրները հերքել են այդ պնդումը։ «Օսկար» մրցանակը Թրամբոյի անունով է վերագրանցվել 1975 թվականին։

## Սյուժե
Լեոնարդո անունով մեքսիկացի մի տղա հոգատարություն է ցուցաբերում ցլի նկատմամբ, որին նա փրկել է փոթորկի ժամանակ։ Սակայն կենդանու իսկական սեփականատերը մտադիր է նրան նախապատրաստել ցլամարտի համար, որտեղ ցլին անպայման պետք է սպանեն։ Կենդանու սպանությունը կանխելու համար Լեոնարդոն դիմում է կառավարության օգնությանը։

## Դերերում
* Միշել Ռեյ – *Լեոնարդո*
* Ռոդոլֆո Հոյոս կրտսեր – *Ռաֆայել Ռոզիլլո*
* Էլզա Կարդենաս – *Մարիա*
* Ջոյի Լենսինգ – *Մարիոն Ռենդալ*
* Կարլոս Նավարո – *Դոն Ալեխանդրո*

## Մրցանակներ և անվանակարգեր

## Կոմիքսների գիրք
* Dell Four Color #773 (1957 թվականի փետրվար)

## Ծանոթագրություններ

## Արտաքին հղումներ
* 
* 

Կատեգորիա:1950-ականների անգլերեն ֆիլմեր
Կատեգորիա:1956 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:1950-ականների ամերիկյան ֆիլմեր
Կատեգորիա:1956 դրամա ֆիլմեր
Դիոն Բիբի

**Դիոն Բիբի** (, ), ավստրալիացի կինոօպերատոր։ «Գեյշայի հուշերը» ֆիլմում լավագույն օպերատորական աշխատանքի համար «Օսկար» մրցանակի դափնեկիր։

## Կենսագրություն
Ծնվել է 1968 թվականին՝ Ավստրալիայի Բրիսբեն քաղաքում։ 1972 թվականին ընտանիքի հետ տեղափոխվել է Հարավաֆրիկյան Հանրապետություն, սովորել է Պրետորիայի Տեխնիկական դպրոցում։ 1989 թվականին ավարտել է Ավստրալիայի կինոյի և Սիդնեյի հեռուստատեսության և ռադիոյի դպրոցները։ Մինչև խաղարկային կինո տեղափոխվելը (առաջնաելույթ 1991), նկարահանել է մի քանի վավերագրական ժապավեն։

2000-ական թվականներին հիմնականում աշխատել է ԱՄՆ-ում։ Կնոջ հետ ստեղծել է «Deep Blue Pacific» պրոդյուսերական ընկերությունը։ Ավստրալիական և ամերիկյան կինոօպերատորների միության անդամ է։

## Ֆիլմագրություն

## Մրցանակներ և անվանակարգեր

«Օսկար» մրցանակ լավագույն օպերատորական աշխատանքի համար

* 2003 թվականին առաջադրվել է «Չիկագո» ֆիլմի համար
*2006 թվականին «Գեյշայի հուշերը» ֆիլմի համար դափնեկիր

BAFTA մրցանակ լավագույն օպերատորական աշխատանքի համար

*2003 թվականին առաջադրվել է «Չիկագո» ֆիլմի համար
*2005 թվականին «Հանցակից» ֆիլմի համար Պոլ Քեմերոնի հետ համատեղ դափնեկիր

«Ուղեկից» մրցանակ լավագույն օպերատորական աշխատանքի համար

*2006 թվականին «Գեյշայի հուշերը» ֆիլմի համր դափնեկիր
*Առաջադրվել է «Գեյշայի հուշերը» ֆիլմի համար
*2009 թվականին «Ինը» ֆիլմի համար դափնեկիր։

Ամերիկայի կինոօպերատորների միության մրցանակ

*2004 թվականին համատեղ Պոլ Քեմերոնի հետ «Հանցակից» ֆիլմի դափնեկիր
*2005 «Գեյշայի հուշերը» ֆիլմի համար դափնեկիր
*2009 թվականին առաջադրվել է «Ինը» ֆիլմի համար

Ավստրալիայի կինոօպերատորների միության մրցանակ

*2000 թվականին առաջադրվել է «Գովաբանություն» ֆիլմի համար
*2006 թվականին «Գեյշայի հուշերը» ֆիլմի համար դափնեկիր

Բրիտանիայի կինոօպերատորների միության մրցանակ

*2002 թվականին առաջադրվել է «Չիկագո» ֆիլմի համար։
*2006 թվականին «Գեյշայի հուշերը» ֆիլմի համար դափնեկիր

## Ծանոթագրություններ

## Արտաքին հղումներ
* В Интернет-энциклопедии кинооператоров 

Կատեգորիա:Ամերիկացի կինոօպերատորներ
Կատեգորիա:BAFTA մրցանակի դափնեկիրներ
Կատեգորիա:Օսկարակիրներ
Կատեգորիա:Ամերիկացի օպերատորներ
Երուսաղեմի հոգեկան առողջության կենտրոն

**Երուսաղեմի հոգեկան առողջության կենտրոն**, բժշկական հաստատություն Երուսաղեմում։

Կենտրոնը ծառայություններ է մատուցում Երուսաղեմի, Բեյթ Շեմեշի, Մաալե Ադումիմի և Մևասերեթ Ցիոնի բնակիչներին։

Հիմնադրվել է 2005 թվականին՝ միավորելով Էյթանիմի և Կֆար Շաուլի հոգեբուժարանները։ Կենտրոնը սպասարկում է Երուսաղեմի հիվանդներին, ունի 320 մահճակալ։

Համագործակցում է Երուսաղեմի Հրեական համալսարանի բժշկական բաժանմունքի հետ։

Կֆար Շաուլը հոգեբուժական կենտրոն է, որը գտնվում է Երուսաղեմի Գիվաթ Շաուլի և Հար Նոֆի միջև։ Էյթանիմը հոգեբուժական կենտրոն է, որը գտնվում է Երուսաղեմի մերձակայքում։ Այն հիմնադրվել է 1950 թվականին՝ որպես տուբերկուլյոզի հիվանդանոց։ Հիվանդանոցը ենթարկվում է Իսրայելի առողջապահության նախարարությանը, որը կապված է Երուսաղեմի Հրեական համալսարանի «Հադասա» կենտրոնի հետ։ Այն ունի երկու բաժանմունք՝ երեխաների և դեռահասների և մեծահասակների համար։

## Գրականություն
* Robert Krell, Marc I. Sherman, Elie Wiesel. Medical and psychological effects of concentration camps on Holocaust survivors. 1997

## Ծանոթագրություններ

## Արտաքին հղումներ
* Սայթ
* Հոլոքոստի արձագանքներ. Հոլոքոստի ուշ հետևանքների ուսումնասիրության Երուսաղեմի կենտրոնի տեղեկագիր, Թալբիի հոգեկան առողջության կենտրոն
* Իսրայելական մշակույթ և համայնքային հոգեկան առողջության փորձի առաջացում. Արևմտյան Երուսաղեմի հոգեկան առողջության կենտրոնի դեպք
* Իսրայելում գործող ընդհանուր հիվանդանոցում և հոգեբուժարանում գտնվող հոգեբուժական հիվանդների համեմատական ուսումնասիրություն. Ժողովրդագրություն, հոգեպաթոլոգիական ասպեկտներ և թմրանյութերի չարաշահման ձևեր

Կատեգորիա:Հիվանդանոցներ ըստ երկրի
Կատեգորիա:Հիվանդանոցներ ըստ տարեթվի
Գերմանիայի խոշոր քաղաքների ցանկ

**Գերմանիայի խոշոր քաղաքներ,** Գերմանիայում քաղաքի կարգավիճակ (՝ բառացիորեն քաղաքային իրավունք) ունեցող բնակավայրեր, որոնց թիվը 2012 թվականի դրությամբ 2063 է։ Դրանցից չորսն ունի ավելի քան մեկ միլիոն բնակչություն (Բեռլին, Համբուրգ, Մյունխեն և Քյոլն) ։

## Խոշորագույն քաղաքների ցանկ
Աղյուսակի քաղաքների բնակչության թվաքանակի մասին տեղեկատվությունը տրամադրվել է 2015 թվականի դեկտեմբերի 31-ին՝ հաշվի առնելով 2011 թվականի մարդահամարի արդյունքների նորացված տվյալները։

## Ծանոթագրություններ

## Արտաքին հղումներ
* Գերմանիայի վիճակագրական դաշնային վարչություն  (Statistisches Bundesamt)
* Գերմանիայի դաշնային հողերի քաղաքներն ու գյուղական բնակավայրերն ըստ Գերմանիայի պաշտոնական աղբյուրների 
* Գերմանիայի դաշնային հողերի քաղաքներն ու շրջաններն ըստ Գերմանիայի պաշտոնական աղբյուրների 

Կատեգորիա:Գերմանիայի քաղաքներ
Կատեգորիա:Ցանկեր
Կատեգորիա:Ցանկեր:Գերմանիա
Կատեգորիա:Քաղաքների ցանկեր ըստ երկրի
Ջոլ Ադամս

**Ջոլ Ադամս** (, ), ավստրալիացի փոփ-սոուլ երգիչ-երգահան և պրոդյուսեր, հայտնի է 2015 թվականին թողարկված «Please Don't Go» դեբյուտային սինգլով։ 2018 թվականի հոկտեմբերի 5-ին թողարկվել է Ադամսի մյուս սինգլը՝ «Կեղծ ընկերներ»։

## Կենսագրություն
Ադամսը ծնվել և մեծացել է Ավստրալիայի Բրիսբեն քաղաքում։ Նա ունի պորտուգալիական, հարավաֆրիկյան և անգլիական ծագում։ Ջոլն ավարտել է Բրիսբենի՝ Մարիստ Աշգրոուվի քոլեջը։

Նրա բեմական անունը իր մոր օրիորդական ազգանունն է։ Ջոլը փոխել է իր անունը Գոնսալվեսից, քանի որ նրա ազգանունը դժվար էր գրելու և ճիշտ արտասանելու համար, քանի որ իր Պորտուգալիայի ժառանգությունն էր։

## Կարիերա
### 2012-ներկա ժամանակ. «''The X Factor''» և «Please Don't Go»
Ջոլը ժողովրդավարություն է ձեռք բերել 2012 թվականին՝ 15 տարեկան հասակում, կատարելով Մայքլ Ջեքսոնի և Փոլ ՄաքՔարթնիի "The Girl is Mine" երգը The X Factor Australia-ի համար (Ջոլ Գոնսալվես անվան տակ)։ Այն բանից հետո, երբ նա ցուցադրվել է որպես ամենաերիտասարդ և խոստումնալից երգիչներից մեկը, նա վերացվել է «բութքամփ»-ի փուլում։

Նա թողարկել է իր դեբյուտային «Խնդրում եմ մի գնա» սինգլը 2015 թվականի նոյեմբերին, որը ARIA Chart հիթ-շքերթում նորամուտը նշել Է 2016 թվականի փետրվարին 88 համարի ներքո, ավելի ուշ ելույթ է ունեցել 55 համարի ներքո։ Նա նաև Canadian Hot 100-ում հասել է 54 համարի գագաթնակետին, համար 6 Շվեդիայում և համար 11 Նորվեգիայում։ Երգը նաև հայտնվել է UK Independent Single Breakers-ի հիթ-շքերթներում 42 շաբաթվա ընթացքում, հասնելով 1-ի համարին 2016 թվականի հունիսին, հուլիսին, օգոստոսին և սեպտեմբերին և UK Singles Chart-ում 50-րդ հորիզոնականը զբաղեցնում է 2016 թվականի օգոստոսի 5-ին։ Երգը պաշտոնապես գրանցված է աշխարհի ավելի քան 15 երկրներում, ներառյալ ԱՄՆ-ը, Մեծ Բրիտանիան, Կանադան և Ավստրալիան։ Ավստրալիայում երգն անցկացրել է 31 շաբաթ ARIA Top 100 Singles Chart-ում, բայց ոչ մի անգամ չի կոտրել Թոփ-50-ը, հասնելով #55-ի։

2016 թվականի հոկտեմբերին Ադամսը Spotify's 25 Under 25-ի ցուցակում ճանաչվել է աշխարհի 16-րդ ամենաազդեցիկ նկարիչը, որում նշված են մինչև 25 տարեկան ամենաազդեցիկ երաժշտական կատարողները։

2016 թվականի նոյեմբերի դրությամբ *Խնդրում եմ միգ գնա* երգը հեռարձակվել է ավելի քան 400 միլիոն անգամ, իսկ երաժշտական հոլովակը դիտվել է ավելի քան 73,6 միլիոն անգամ։ Նույն ամսվա երաժշտական ցանցի հետ հարցազրույցում Ադամսը հայտարարել է, որ իր դեբյուտային ալբոմը ձայնագրվել է, և նրա հաջորդ թողարկումը շուտով կլինի։ Ադամսը 2016 թվականի մեծ մասը ծախսել է  գրելու և  նոր երաժշտություն արձանագրելու վրա, հիմնականում ապրում է Լոնդոնում և Ստոկհոլմում։

2017 թվականի հունվարին Ադամսը թողարկել է «Մահանալ քեզ համար» երգի տեսահոլովակը։ Այն հասանելի էր իր կայքից անվճար ներբեռնման համար։

2018 թվականի հոկտեմբերին Ադամսը թողարկեց իր երկրորդ «Կեղծ ընկերներ» սինգլը։ Երգը գրվել է Ադամսի, Ռայան Թեդերի և ԶԱԿ Սքելթոնի համահեղինակությամբ։ Ըստ Ադամսի թիմի՝ երգը «այն մասին է, թե ով է ձեր իրական ընկերները, երբ չիպսերն ավարտվում են»։

## Սկավառակագրություն
### Սինգլներ

## Ծանոթագրություններ

## Արտաքին հղումներ
* 
* 
* 
* 

Կատեգորիա:21-րդ դարի երգիչներ
Կատեգորիա:Ապրող անձինք
Կատեգորիա:Ավստրալիացի երաժիշտներ
Կատեգորիա:Ավստրալիացի երգահաններ
Կատեգորիա:Ավստրալիացի երգիչներ
Կատեգորիա:Ավստրալիացի պրոդյուսերներ
Կանցնեն օրերն, Անուշ ջան...

**«Կանցնեն օրերն, Անուշ ջան...»**, Հովհաննես Թումանյանի բանաստեղծություններից՝ գրված 1917 թվականին։

## Պատմություն
Հովհաննես Թումանյանն այս բանաստեղծությունը գրել է 1917 թվականի նոյեմբերի 7-ին։ Բանաստեղծությունը նվիրված է Թումանյանի դուստր Անուշին։

Թումանյանի դուստր Անուշի ալբոմը, դրա մեջ գտնվող ինքնագիրը և Թումանյանի դուստր Աշխենի արտագրած մեկ օրինակը պահվում է Թումանյանի ընտանեկան արխիվում։

Բանաստեղծությունն առաջին անգամ տպագրվել է 1932 թվականին «Հոկտեմբեր-Նոյեմբեր» տարեգրքում (էջ133), այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 534)։

Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։

## Ծանոթագրություններ

Կատեգորիա:1917 գրականությունում
Կատեգորիա:Հովհաննես Թումանյանի բանաստեղծություններ
Նավասչ Փուփենթեքսի

** Նավասչ Փուփենթեքսի** (; ), մականունը Պոն (), թայլանդցի մոդել և դերասան։

## Կենսագրություն
Նավաշը ոստիկանության գեներալ-լեյտենանտ Թաթհոնգակ Փուփենթեքսիի որդին է, որը գավառական ոստիկանության հրամանատարն է՝ Չանուտապորն Վիսիցոֆոնի հետ, հայտնի «Ֆուեն Ֆաենգ» (1983) ֆիլմի նախկին հերոսուհին և Պլոյ Տալայ Նավասը ունեն 2 եղբայր և քույր։

Նավասչը տարրական կրթությունը ստացել է Ramkhamhang համալսարանի դպրոցում (Նախնական), միջնակարգ և ավագ կրթությունը ավարտել է Bodindecha (Sing Singhaseni) դպրոցում։ Բակալավրի աստիճան՝ Ճարտարագիտության Ֆակուլտետ՝ Մոնգկուտի համալսարանում՝ Տեխնոլոգիական Լադկաբանգի երաժշտական և մուլտիմեդիա ճարտարագիտության բաժին (2-րդ կարգի պատվավոր կոչում) **:

### Կարիերա
Ճանապարհ դեպի ժամանցի արդյունաբերություն Նավասչը սկսել է մեկ ամսից՝ Ճարտարագիտական ամսվա ֆակուլտետում, և ընտրվել է նաև հրավիրել Phra Maha Phichai թագը արարողությանը՝ ստանալու Բուդդայի արձանի զարդարանք, Ladkrabang, 2015 թվականին մասնակցել է նաև մրցույթի։ «Երիտասարդ աստղ, Մեխալա, 2013 թվական» պարգևատրվել է  լուսանկարիչի սիրելի մրցանակով և ճանաչվել հաղթող, WoW Young Man-ի հաղթող, 2015 թվականին 2-րդ տարիքային խմբում։

2017 թվականին *Sai Lub Jub Abb* դրամայում առաջին անգամ խաղացել է Փանթիտի դերը, ավելի ուշ կապի մեջ լինելով Պանյանուտ Ջիրարոթանաքասեմի հետ՝ նա հնարավորություն է ստացել անընդհատ հանդես գալ։ Որը ցուցադրվել է Sanae Rak Nang Cin-ում՝ Թաուչի դերը կատարելով։

Ավելի ուշ նա առաջին գլխավոր հերոսն է խաղացել Tra Barb See Chompoo դրամայում, որի հերոսի պատմությունը ունի շատ ակնարկներ անցյալում և ունի շատ զգացմունքներ։ Սա դրամա է, որը մարդկանց ստիպում է իմանալ

## Ֆիլմագրություն
### Հեռուստասերիալ

## Մրցանակ
; 2019
* Kazz Awards 2019 Best Actor From the drama *Tra Barb See Chompoo*

## Ծանոթագրություններ



## Արտաքին հղումներ
* 

Կատեգորիա:Բեմական կեղծանուններ
Կատեգորիա:Թաիլանդցի դերասաններ
Կատեգորիա:Հեռուստատեսային դերասաններ
Գրեգ Օռլոֆ

**Գրեգ Օռլոֆ** (, ), ամերիկացի հնչյունային օպերատոր։ Հաղթել է օսկար լավագույն ձայնադրման համար և այդ անվանակարգում առաջադրվել է երեք այլ մրցանակների։ Նա նաև հաղթել է Բրիտանական ակադեմիայի մրցանակ և այդ անվանակարգում առաջադրվել ևս երեք անգամ։ Հաղթել է երկու Աուդիո հասարակության մրցանակ և այդ անվանակարգում առաջադրվել ևս 6 անգամ։ Նա նաև առաջադրվել է վեց Էմմի մրցանակների։ Գրեգը հայտնի է Կոեն եղբայրների և Ադամ Սենդլերի հետ հաճախակի համագործակցությամբ։ Գրեգ Օռլոֆը սցենարիստ Ջոն Օռլոֆի եղբայրն է։

## Ընտրյալ ֆիլմագրություն
Օռլոֆը հաղթել օսկար և առաջադրվել է երեք այլ մրացանակների։

;Հաղթանակ
* *[[Ռեյ (ֆիլմ)|Ռեյ]]* (2004)

;Առաջադրված
* *[[Սա ծերերի տեղը չէ]]* (2007)
* *Երկաթե բուռ* (2010)
* *Լյուին Դևիսի մեջ* (2013)

## Ծանոթագրություններ

## Արտաքին հղումներ
*

Կատեգորիա:Հնչյունային օպերատորներ
Կատեգորիա:BAFTA մրցանակի դափնեկիրներ
Կատեգորիա:Օսկարակիրներ
Անկախության հռչակագիր (ֆիլմ)

**Անկախության հռչակագիր** (), 1938 թվականին նկարահանված ամերիկյան կարճամետրաժ դրամա ֆիլմ ռեժիսոր Քրեյն Վիլբուրի կողմից։ 1939 թվականին լավագույն կարճամետրաժ խաղային ֆիլմ անվանակարգում Օսկարի 11-րդ մրցանակաբաշխության ժամանակ արժանացել է օսկարի։

Անկախության հռչակագիրը Warner Bros.-ի *Հին փառք* շարքի մի մասն, որը պարունակում է ամերիկյան պատմության մասին մի քանի կարճամետրաժ ֆիլմեր։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:1938 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:Կարճամետրաժ ֆիլմեր
Կատեգորիա:Պատմական ֆիլմեր
Կատեգորիա:1930-ականների ամերիկյան ֆիլմեր
Կատեգորիա:1930-ականների անգլերեն ֆիլմեր
Մոլեգին հողմերի դարավանդ (ֆիլմ, 1939)

**Մոլեգին հողմերի դարավանդ**, (), խոշորաբյուջե ֆիլմ՝ նկարահանված անգլիացի գրող և պոետ Էմիլի Բրոնտեի համանուն վեպի հիման վրա։ Ֆիլմը նկարանահանվել է 1939 թվականին՝ Յունայթեդ Արտիստս կինոստուդիայում։  Ֆիլմի պրոդյուսերն է  Սեմյուել Գոլդվինը,  ռեժիսորը՝  Ուիլյամ Ուայլերը, որի  Քամուց քշվածները և Մոլեգին հողմերի դարավանդ ֆիլմերը համարվում են 1930-ական թվականների հոլիվուդյան ռոմանտիզմի գագաթնակետը։

Ֆիլմի գլխավոր դերերում հանդես են եկել  Մերլ Օբերոնը և Լոուրենս Օլիվիեն, որոնք այդ դերերի համար արժանացել են իրենց առաջին «Օսկար» մրցանակին։ Այս դերի շնորհիվ անգլիացի դերասանն Լոուրենս Օլիվիե ավելի  հայտնի դարձավ և նրա պահանջարկը մեծացավ Հոլիվուդում։

Ֆիլմի վերջին տեսարանում Մերլ Օբերոնը և Լոուրենս Օլիվիեն իրար ձեռքից բռնած հեռանում են, որը չի համապատասխանում վեպի ընթացքին։

## Դերերում
*Լոուրենս Օլիվիե—Հիթքլիֆ
*Մերլ Օբերոն—Քեթրին Էրնշո
*Դեվիդ Նիվեն—Էդգար Լինթոն
*Ֆլորա Ռոբսոն—Էլեն Դին 
*Դոնալդ Քրիպս—Դոկտոր Քենետ
*Ջերալդին Ֆիցջերալդ—Իզաբելլա Լինթոն
*Լեո Գ․Քերրոլլ—Ժոզեֆ 
*Մեյլզ Մենդոր—Լուկվուբ

## Մրցանակներ
### Ստացած
*Նյու Յորքի կինոքննադատների մրցանակ—Լավագույն ֆիլմ (1939)
*Օսկար՝ Լավագույն օպերատորական աշխատանք, Գրեգ Տոլանդ

### Ներկայացված
*Օսկար՝ Լավագույն դերասան, Լոուրենս Օլիվիե
*Օսկար՝ Երկրորդ պլանի լավագույն դերասանուհի, Ջերալդին Ֆիցջերալդ
*Օսկար՝ Լավագույն բեմադրող նկարիչ, Ջեյմ Բասեվի
*Օսկար՝ Լավագույն ռեժիսոր,  Ուիլյամ Ուայլեր
*Օսկար՝ Լավագույն երաժշտություն, Ալֆրեդ Նյուման
*Օսկար՝ Լավագույն տարվա ֆիլմ, 
*Օսկար՝ Լավագույն ադապտացված սցենարի համար, Չարլզ Մակարտուր, Բեն Հեկտ։

## Տես նաև
*Ամերիկյան բոլոր ժամանակների 100 լավագույն սիրային ֆիլմեր

## Ծանոթագրություններ

## Արտաքին հղումներ
*  
* 

Կատեգորիա:1939 ֆիլմեր
Կատեգորիա:MGM ֆիլմեր
Կատեգորիա:United Artists ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Ուիլյամ Ուայլերի ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:1930-ականների ամերիկյան ֆիլմեր
Կատեգորիա:1930-ականների անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Ջերեմի Քլեյներ

**Ջերեմի Քլեյներ** (, ), ամերիկացի կինոպրոդյուսեր։ Քլեյներն ու նրա գործընկեր պրոդյուսերները 2013 թվականի **[[12 տարվա ստրկություն]]** և 2016 թվականի **[[Լուսնի լույս (ֆիլմ)|Լուսնի լույս]]** ֆիլմերի համար հաղթել են լավագույն ֆիլմի համար օսկար։

## Կենսագրություն
Ջերեմի Քլեյները ծնվել է 1976 թվականին՝ հույների ընտանիքում։ 1998 թվականին ավարտել է Հարվարդի համալսարանը։ Որպես ստեղծագործական ղեկավար Քլեյներն աշխատել է Ռիչարդ Դոների և Լորեն Շուլեր Դոների ընկերությունում։ 2003 թվականին միացել է Plan B Entertainment-ին, որտեղ ստեղծագործական ղեկավարից մինչև պրոդյուսեր և հետո 2013 թվականին համանախագահ ճանապարհ է անցել։

## Ֆիլմագրություն
* *Պապա Լիի մասնավոր կյանքը* (2009)
* *[[Հարված հետույքին (ֆիլմ)|Հարված հետույքին]]* (2010)
* *[[Կե՛ր, աղոթի՛ր, սիրի՛ր]]* (2010)
* *[[Համաշխարհային պատերազմ Զ (ֆիլմ)|Համաշխարհային պատերազմ Զ]]* (2013)
* *[[12 տարվա ստրկություն]]* (2013)
* *Ճիշտ պատմություն* (2014)
* *[[Սելմա (ֆիլմ)|Սելմա]]* (2014)
* *[[Իջեցման խաղ (ֆիլմ)|Իջեցման խաղ]]* (2015)
* *ՕԱ* (հեռուստասերիալ) (2016)
* *Կորցրած քաղաք Z* (2016)
* *[[Լուսնի լույս (ֆիլմ)|Լուսնի լույս]]* (2016)
* *Պատերազմի մեքենա* (2017)
* *Գեղեցիկ տղա* (2018)
* *Եթե Բիլ սթրիթը կարողանար խոսել* (2018)
* *[[Իշխանություն (ֆիլմ, 2018)|Իշխանություն]]* (2018)
* *Սան Ֆրանցիսկոյում վերջին սևամորթը* (2019)
* *Աստղերին* (2019)
* *[[Արքան (ֆիլմ)|Արքան]]* (2019)

## Մրցանակներ և առաջադրումներ
### [[Օսկար]]ներ

### [[AACTA կինոմրցանակ|AACTA միջազգային կինոմրցանակ]]

### [[Ամերիկայի կինոարվեստի ինստիտուտ|ԱԿԻ մրցանակ]]

### Կանանց ֆիլմերի լրագրողների միություն

### Սև կինոյի ամերիկյան փառատոն

### Համայնքային մրցանակներ

### Black Reel մրցանակներ

### Բրիտանական ակադեմիայի ֆիլմերի մրցանակներ

## Ծանոթագրություններ

## Արտաքին հղումներ
* 

Կատեգորիա:Ամերիկացի կինոպրոդյուսերներ
Կատեգորիա:Ապրող անձինք
Կատեգորիա:Հարվարդի համալսարանի շրջանավարտներ
Կատեգորիա:Օսկարակիրներ
Կատեգորիա:BAFTA մրցանակի դափնեկիրներ
Կատեգորիա:Ամերիկացի հեռուստապրոդյուսերներ
Միլենա Կանոներո

**Միլենա Կանոներո** (, ), զգեստների իտալացի նկարիչ, «Օսկար», BAFTA, «Դավիդ դի Դոնատելլո» մրցանակների դափնեկիր։

## Կենսագրություն
Միլենա Կանոներոն ծնվել է 1946 թվականին Իտալիայի Թուրին քաղաքում։ Նա արվեստ և նորաձևության պատմություն է սովորել Ջենովայում։ Դրանից շատ չանցած՝ նա տեղափոխվել է Անգլիա, որտեղ սկսել է աշխատել փոքր թատրոններում և կինոարտադրություններում։ Լոնդոնում գովազդների համար զգեստներ մշակելիս նա ծանոթացել է բազմաթիվ ռեժիսորների հետ։

Նրա՝ որպես զգեստների նկարչի առաջին գլխավոր աշխատանքը եղել է ռեժիսոր Սթենլի Կուբրիկի «Լարովի նարինջ» ֆիլմը (1971)։ Նա Սթենլի Կուբրիկի հետ  աշխատել է նաև «Բարրի Լինդոն» ֆիլմում (1975), որի համար ստացել է իր առաջին «Օսկարը»։ Երկրորդ անգամ արձանիկ է ստացել ռեժիսոր Հյու Հադսոնի «Կրակե կառքեր» ֆիլմի համար։

Կանոներոն հագուստներ է մշակել նաև ռեժիսոր Օտտո Շենկի մի քանի ներկայացումների համար, որոնցից են՝ «Il trittico» (Ջակոմո Պուչինի, Վիեննայի պետական օպերա, 1979), «Ինչպես է դա ձեզ դուր գալիս» (Ուիլյամ Շեքսպիր, Զալցբուրգի փառատոն, 1980), «Չղջիկ» (Յոհան Շտրաուս, Վիեննայի պետական օպերա, 1980), «Անդրե Շենյե» (Ումբերտո Ջորդանո, Վիեննայի պետական օպերա, 1981) և «Արաբելլա» (Ռիխարդ Շտրաուս, Մետրոպոլիտեն օպերա, 1983)։ Ռեժիսոր Լյուկ Բոնդիի համար նա զգեստներ է ստեղծել նոր՝ Ջակոմո Պուչինիի «Տոսկա» (Մետրոպոլիտեն օպերա, 2009) և Եվրիպիդեսի «Ելենա» (Բուրգ թատրոն, 2010) ներկայացումների համար։

1986-1987 թվականներին զգեստներ է ստեղծել «Մայամիի ոստիկանությունը» հեռուստասերիալի համար։

2001 թվականին Միլենա Կանոներոն Զգեստների նկարիչների գիլդիայի կողմից մրցանակի է արժանացել  կարիերայում ունեցած ձեռքբերումների համար։ Կանոներոն իր երրորդ «Օսկարին» արժանացել է  «Մարիա Անտուանետա» (2006) կենսագրական դրամայի զգեստների դիազայնի համար, իսկ չորրորդը՝ «Գրանդ Բուդապեշտ հյուրանոց» ֆիլմի (2014) զգեստների համար։

### Անձնական կյանք
Ամուսնացած է դերասան Մարշալ Բելի հետ։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:BAFTA մրցանակի դափնեկիրներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Իտալացի դիզայներներ
Կատեգորիա:Իտալացի նկարիչներ
Կատեգորիա:Օսկարակիրներ
Կատեգորիա:Իտալացի արվեստագետներ
Կատեգորիա:Նորաձևության դիզայներներ
Քոնոր Սուինդելս

**Քոնոր Ռայան Սուինդելս** (, ), բրիտանացի դերասան, մոդել և նախկին բռնցքամարտիկ։ Առավել հայտնի է Նեթֆլիքսի «Սեռական դաստիարակություն» հեռուստասերիալում Ադամ Գրոֆի դերով։

## Կարիերա
2017 թվականին Քոնորը նկարահանվել է «Անառակները» հեռուստասերիալի սերիաներից մեկում Մոսթինի դերով։ Նա նաև նկարահանվել է Sky One հեռուստաալիքի «Ջեյմսթաուն» հեռուստասերիալի սերիաներից մեկում, որտեղ կերտել է Ֆլեթչերի դերը։

2017 թվականի մարտին Սուինդելսը կատարել է Դոնալդի դերը շոտլանդական՝ «Անհետացում» հոգեբանական թրիլլերում։ Ֆիլմի նկարահանումները սկսվել են 2017 թվականի ապրիլին, իսկ վարձույթով ֆիլմը թողարկվել է 2019 թվականի հունվարի 4-ին։

2018 թվականին «VS.» դրամատիկ ֆիլմում կերտել է Ադամի դերը։

2019 թվականին նա նկարահանվել է Նեթֆլիքսի «Սեռական դաստիարակություն» հեռուստասերիալում, որտեղ կատարել է Ադամ Գրոֆի՝ դպրոցի տնօրենի որդու դերը։

## Անձնական կյանք
Քոնորը հանդիպում է «Սեռական դաստիարակություն» հեռուստասերիալի խաղընկեր Էյմի Լոու Վուդի հետ։

## Ֆիլմագրություն

### Հեռուստատեսություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի անգլիացի տղամարդ դերասաններ
Կատեգորիա:21-րդ դարի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի մոդելներ
Կատեգորիա:Դերասաններ այբբենական կարգով
Կատեգորիա:Հեռուստատեսային դերասաններ
Արմանդո Բո

**Արմանդո Բո** (, ), արգենտինացի սցենարիստ և ռեժիսոր։ Իր զարմիկ Նիկոլաս Ջակոբենեի, Ալեքսանդր Դինելարիսի և ռեժիսոր Ալեխանդրո Գոնսալես Ինյարիտուի հետ 2015 թվականին Օսկարի 87-րդ մրցանակաբաշխության ժամանակ արժանացել է «Օսկար» մրցանակի «Լավագույն օրիգինալ սցենար» անվանակարգում 2014 թվականի «Բըրդմեն» ֆիլմի համար։ Նա 2016 թվականին եղել է «Փրկապարան» կարճամետրաժ ֆիլմի ռեժիսորը, որը 2017 թվականին *One Show Awards*-ի մրցանակակիր է եղել։

Նրա հայրը դերասան Վիկտոր Բոն է, մայրը՝ Չիա Սլայը, իսկ հայրական պապը եղել է կինոռեժիսոր Արմանդո Բոն։

## Ֆիլմագրություն
* «Կենդանի» / Animal (2018)՝ սցենարիստ, ռեժիսոր, Գիլերմո Ֆրանչելլայի հետ
* «Բըրդմեն»  / Birdman (2014)՝ սցենարիստ, Մայքլ Քիթոնի, Զակ Գալիֆիանակիսի, Էդվարդ Նորթոնի, Էմմա Սթոունի և Նաոմի Ուոթսի հետ
* «Վերջին Էլվիսը» / The Last Elvis (2012)՝ սցենարիստ, ռեժիսոր, պրոդյուսեր, մոնտաժող
* «Բյութիֆուլ» / Biutiful (2010)՝ սցենարիստ, Խավիեր Բարդեմի հետ։

## Ծանոթագրություններ

Կատեգորիա:Արգենտինացի կինոպրոդյուսերներ
Կատեգորիա:Արգենտինացի կինոռեժիսորներ
Կատեգորիա:Արգենտինացի սցենարիստներ
Կատեգորիա:Օսկարակիրներ
Ռոբերտ ՄաքԴոնալդ

**Ռոբերտ ՄաքԴոնալդ** (, ), ամերիկացի հատուկ էֆեկտների նկարիչ, որը հաղթել է երկու օսկար։

## Օսկարի առաջադրումներ
Լավագույն վիզուալ էֆեկտներ անվանակարգում բոլոր երեք առաջադրումները։

* Օսկարի 32-րդ մրցանակաբաշխություն-*[[Բեն Հուր (ֆիլմ, 1959)|Բեն-Հուր]]*, Առնոլդ Գիլեսպիի և Միլո Լորիի հետ միասին։ **Հաղթանակ**։
* Օսկարի 35-րդ մրցանակաբաշխություն-*[[Ամենաերկար օրը (ֆիլմ)|Ամենաերկար օրը]]*, Ջասքուզ Մոմոնտի հետ միասին։ **Հաղթանակ**։
* Օսկարի 15-րդ մրցանակաբաշխություն- *Նրանք անփոխարինելի էին*,Առնոլդ Գիլեսպիի, Դոնալդ Ջահրուսի և Մայքլ Սթեյնորի հետ միասին։ Պարտվել է  *Հրաշք մարդ* ֆիլմին։

## Ընտրյալ ֆիլմագրություն
**Թշնամին իմն է* (1985)
**[[Գրեմլիններ]]* (1984)
**Սուպերմեն* (1978)
**Ռայանի դուստրը* (1970)
**Թեթև հեծելազորի հարձակումը* (1968)
**Այրվում է արդյո՞ք Փարիզը* (1966)
**[[Ամենաերկար օրը (ֆիլմ)|Ամենաերկար օրը]]* (1962)
**[[Բեն Հուր (ֆիլմ, 1959)|Բեն-Հուր]]* (1959)

## Ծանոթագրություններ

## Արտաքին հղումներ
* 

Կատեգորիա:Անձինք Կալիֆոռնիայից
Կատեգորիա:Օսկարակիրներ
Բազմաբյուրեղ

thumb|right|Էլեկտրատեխնիկական պողպատի լուսանկար, որտեղ պատկերված է բազմաբյուրեղի կառուցվածքը
**Բազմաբյուրեղ,** որևէ նյութի բյուրեղների զանգված (ագրեգատ) (ի տարբերություն միաբյուրեղի`առանձին բյուրեղի)։ Բազմաբյուրեղներ կազմող բյուրեղներն անկանոն ձևի պատճառով կոչվում են բյուրեղային հատիկներ կամ բյուրեղներ։ Բազմաբյուրեղներ են համարվում շատ բնական և արհեստական նյութեր (հանքանյութեր, մետաղներ, համաձուլվածքներ, կերամիկա և այլն), որոնց ֆիզիկական հատկանիշների վրա մեծ ազդեցություն ունի նյութի բազմաբյուրեղության չափը։

## Հատկություններ և ստացում
Բազմաբյուրեղների հատկությունները պայմանավորված են դրանց բաղադրիչ բյուրեղային հատիկների հատկություններով, դրանց միջին չափսով (որը տատանվում է 1-2 միկրոմետրից մինչև մի քանի մմ, իսկ որոշ դեպքերում՝ մինչև մի քանի մետր), հատիկների բյուրեղագիտական կողմնորոշումով և միջհատիկային սահմանների կառուցվածքով։ Եթե հատիկները կողմնորոշված են քաոսային, և դրանց չափերը փոքր են բազմաբյուրեղի չափի համեմատությամբ, ապա բազմաբյուրեղում չկա ֆիզիկական հատկությունների անիզոտրոպիա, որով օժտված են միաբյուրեղները։ Եթե բազմաբյուրեղը ունի հատիկների գերակշռող բյուրեղագիտական կողմնորոշում, ապա բազմաբյուրեղը հյուսված է և ունի անիզոտրոպ հատկություններ։

Հատիկների սահմանների առկայությունը զգալիորեն ազդում է  բազմաբյուրեղների ֆիզիկական, հատկապես մեխանիկական հատկությունների վրա, քանի որ սահմաններում կատարվում է հաղորդականության էլեկտրոնների, ֆոնոնների ցրում,տեղաշարժերի արգելակում և այլն։

Բազմաբյուրեղները ձևավորվում են բյուրեղացման, բազմատեսակ վերափոխումների ընթացքում և բյուրեղային փոշիների եռակալման արդյունքում։ Բազմաբյուրեղը պակաս կայուն է, քան միաբյուրեղը, հետևաբար, բազմաբյուրեղի երկարատև թրծման դեպքում տեղի է ունենում վերաբյուրեղացում (ուրիշների հաշվին առանձին հատիկների գերակշռող աճ), ինչը հանգեցնում է խոշոր բյուրեղային բլոկների ձևավորմանը։

## Տես նաև

*Բյուրեղագիտություն

## Ծանոթագրություններ

## Աղբյուրներ

* 

Կատեգորիա:Բյուրեղագիտություն
Կատեգորիա:Մետալուրգիա
Կատեգորիա:Պինդ մարմնի ֆիզիկա
Կատեգորիա:Խտացված նյութի ֆիզիկա
Կատեգորիա:Նյութագիտություն
Մեծ մրցանակ (ֆիլմ)

**«Մեծ մրցանակ»**, հայտնի է նաև որպես «**Գրան պրի**», գեղարվեստական ֆիլմ սպորտային դրամայի ժանրում, «Օսկարի» եռակի մրցանակակիր՝ լավագույն հատուկ էֆեկտների, լավագույն ձայնի և լավագույն մոնտաժի համար։

## Սյուժե
Ֆիլմը պատմում է չորս մրցարշավորդների՝ «Ֆորմուլա 1»-ի հորինված մասնակիցների մրցապայքարի մասին՝ 1966 թվականի մրցաշրջանում չեմպիոնական տիտղոսը նվաճելու համար.

* *Ժան Պիեր Սարտի* (Իվ Մոնտան)՝ ֆրանսիացի, աշխարհի նախկին կրկնակի չեմպիոն, ով մոտ է թոշակի անցնելուն։
* *Պիտ Էրոն*  (Ջեյմս Գարներ)՝ ամերիկացի, ով աշխատանքից հեռացվեց՝ Մոնակոյի մրցավազքի ընթացքում իր և իր թիմակից Ստոդդարդի միջև տեղի ունեցած միջադեպի համար։
* *Սկոտ Ստոդդարդ* (Բրայան Բեդֆորդ)՝ շոտլանդացի, ով դժբախտ պատահարի էր ենթարկվել, բայց հաջողվեց վերականգնվել և մրցաշրջանի ընթացքում վերադառնալ մրցարշավ։
* *Նինո Բառլինի* (Անտոնիո Սաբատո)՝ իտալացի, խոստումնալից սկսնակ։
thumb|left|upright|Նկարում Ջոն Ֆրանկենհայմերն է

## Արտադրություն
Ֆիլմի նկարահանող խումբը գտնվում էր 1966 թվականի Ֆորմուլա 1-ի սեզոնի ազդեցության տակ ամբողջ Եվրոպայում։ «Գրան պրիի» ավարտից հետո սկսվեցին նկարահանումները։ Ֆիլմի համար նկարահանված կադրերը տեղի են ունեցել Ֆորմուլա 3-ի ավտոմեքենաների վրա, որոնք քողարկված են որպես «Ֆորմուլա 1» մակնիշի ավտոմեքենա։ Բացի այդ, ֆիլմում օգտագործվել են իրական Ֆորմուլա 1-ի մրցավազքի կադրերը։ Նկարահանումների մի մասը տեղի է ունեցել անմիջապես 1966 թվականի Բելգիայի Գրան պրիի ժամանակ։ Դա անելու համար մրցաշարի կազմակերպիչների հետ համաձայնեցված,փորձարկվել է տեսախցիկով մրցարշավային մեքենա, որի շարժիչը փոխարինվեց ավելի հզոր` սպորտային նախատիպի մեքենայի շարժիչով։

Որոշ մրցաշավորդներ խաղում էին իրենք իրենց, իսկ մյուսները ծառայում էին որպես ֆիլմի հերոսների նախատիպեր։ Հիմնական դերերը կատարող դերասաններից միայն Գարները կարող էր ինքնուրույն վարել մրցարշավ։ Մնացած երեքը չկարողացան հաղթահարել կառավարումը, իսկ մրցավազքի նկարահանումները ստիպված էին դիմել փոխըմբռնումների օգնությանը, որոնք օդաչուներն էին՝ Ջոն Սյորտիսը, Քրիս Էյմոնը, Ջեքի Ստյուարտը և Լորենցո Բանդինին՝ կերպարներին տալով իրենց անունները փոփոխված տեսքով։

## Տեսանյութի արտադրություն
2006 թվականին ֆիլմը թողարկվեց DVD և HD DVD-ով։ Կինոքննադատ Դեյվ Քերը վերամեկնարկը համեմատեց շարժակազմի հետ՝ հիանալի նկար և ձայն, բայց որպես կինոնկարը այնքան էլ լավը չէ։

## Պատկերասրահ

Պատկեր:Grand Prix op Zandvoort overzicht tijdens start, Bestanddeelnr 253-8754.jpg
Պատկեր:Grand Prix op Zandvoort wagen Arnoux in de vangrail, Bestanddeelnr 253-8756.jpg
Պատկեր:John Frankenheimer and Yves Montand 1966 Grand Prix.jpg


## Ծանոթագրություններ

Կատեգորիա:1960-ականների անգլերեն ֆիլմեր
Կատեգորիա:1966 ֆիլմեր
Կատեգորիա:MGM ֆիլմեր
Կատեգորիա:Ամերիկյան դրամա ֆիլմեր
Կատեգորիա:Անգլերեն ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր ըստ լեզվի
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:1960-ականների ամերիկյան ֆիլմեր
Ջոզեֆ Վալենթայն

**Ջոզեֆ Վալենթայն** (, ), ամերիկացի կինոօպերատոր։ «Օսկար» մրցանակի դափնեկիր *Լավագույն օպերատորական աշխատանք* անվանակարգում 1948 թվականի «Ժաննա դ'Արկ» ֆիլմի համար։

## Կենսագրություն
Ջոզեֆ Վալենթայնը ծնվել է 1900 թվականի հուլիսի 24-ին Նյու Յորքում (ԱՄՆ)։ Որպես կինոօպերատոր սկսել է աշխատել 1924 թվականին։ Հայտնի է ռեժիսոր Ալֆրեդ Հիչքոքի «Դիվերսանտ», «Կասկածի ստվեր» և «Պարան» ֆիլմերով, ինչպես նաև Վիկտոր Ֆլեմինգի «Ժաննա դ'Արկ» ֆիլմով։ Իր կարիերայի ընթացքում աշխատել է ընդհանուր առմամբ 75 ֆիլմի վրա։ Անդամակցել է Ամերիկյան կինոօպերատորների միությանը։

Ժոզեֆ Վալենթայնը մահացել է 1949 թվականի մայիսի 18-ին Չևիոթ Հիլսում (ԱՄՆ)։

## Ընտրյալ ֆիլմագրություն
*  – Յոթերորդ երկինք / *7th Heaven* (ռեժ.՝ Ֆրենկ Բորզեյգի)
*  – Մի գիշեր արևադարձային գոտում / *One Night in the Tropics* (ռեժ.՝ Ա. Էդվարդ Սազերլենդ)
*  – Գայլ մարդը / *The Wolf Man* (ռեժ.՝ Ջորջ Վագներ)
*  – Դիվերսանտ / *Saboteur* (ռեժ.՝ Ալֆրեդ Հիչքոք)
*  – Կասկածի ստվեր / *Shadow of a Doubt* (ռեժ.՝ Ալֆրեդ Հիչքոք)
*  – Հմայված / *Possessed* (ռեժ.՝ Քյորտիս Բերնհարդտ)
*  – Քնի՛ր, իմ սեր / *Sleep, My Love* (ռեժ.՝ Դուգլաս Սըրք)
* 1948 – Պարան / *Rope* (ռեժ.՝ Ալֆրեդ Հիչքոք)
*  – Ժաննա դ'Արկ / *Joan of Arc* (ռեժ.՝ Վիկտոր Ֆլեմինգ)

## Մրցանակներ և անվանակարգեր
* «Օսկար» մրցանակ օպերատորական լավագույն աշխատանքի համար
** Ներկայացվել է 1938 թվականին «Թևեր Հոնոլուլուի վրա» ֆիլմի համար
** Ներկայացվել է 1939 թվականին «Խելքահան երաժշտության համար» ֆիլմի համար
** Ներկայացվել է 1940 թվականին «Առաջին սեր» ֆիլմի համար
** Ներկայացվել է 1941 թվականին «Գարնանային վալս» ֆիլմի համար
** Արժանացել է 1949 թվականին Ուինթոն Հոխի և Ուիլյամ Սքոլի հետ միասին «Ժաննա դ'Արկ» ֆիլմի համար

## Ծանոթագրություններ

## Արտաքին հղումներ
*

Կատեգորիա:20-րդ դարի կինոօպերատորներ
Կատեգորիա:Ամերիկացի կինոօպերատորներ
Կատեգորիա:Օսկարակիրներ
Փարիզի 1-ին շրջան

**Փարիզի 1-ին շրջան**, *Arrondissement du Louvre* Փարիզի ամենահին քաղաքային շրջաններից մեկը։ Մարզը կազմող թաղամասերից մեկը՝ Լե Ալը, ծագում է միջնադարում։

## Աշխարհագրական դիրք
Փարիզի 1-ին շրջանը տեղակայված է հիմնականում Սեն գետի աջ ափին, բայց ներառում է Սիտե կղզու արևմտյան մասը։ Շրջանի տարածքը 183 հա է, ուստի թաղամասը փոքրերից մեկն է։ Հյուսիսում թաղամասը սահմանակից է 2-րդին, արևմուտքում՝ 8-րդին, հարավում (հակառակ ափին) 6-րդին և 5-րդին, արևելքում՝ 3-րդ և 4-րդ քաղաքային շրջաններին։

## Բնակչություն
1999 թվականի մարդահամարի համաձայն, 1-ին շրջանի բնակչությունը կազմում էր 16.888 մարդ, բնակչության խտությունը 9228 մարդ / կմ² էր։ Այսպիսով, այստեղ ապրում է Փարիզի բնակչության մոտավորապես 0,8% -ը։
thumb|left|265px|1-ին շրջանի քարտեզ

## Թաղամասեր
1-ին վարչական շրջանը բաղկացած է հետևյալ վարչական թաղամասերից (համարակալված 1-4).

## Կառավարման մարմիններ
2014 թվականի ապրիլին Համաժողովրդական շարժման լիբերալ-պահպանողական միության ներկայացուցիչ Ժան-Ֆրանսուա Լեգարեն վերընտրվեց շրջանի քաղաքապետ (*Jean-François Legaret*).
* Քաղաքապետարանի հասցե՝
: *4, Լուվր*
: *75001 Փարիզ*
* Հեռախոս՝ 01 44 50 75 01

## Տեսարժան վայրեր
thumb|400px|Գիշերը Լուվրի թանգարանում
thumb|160px
*Լուվր
* Կամար Կառուզելի հրապարակում
* Վանդոմի սյուն
* Կոնսերժերի (փարիզյան բանտ)
* Ֆրանսիայի բանկ
* Փարիզի ֆոնդային բորսա
* Լե-Ալ
*Փարիզի արդարադատության ամրոց
* Օրանժերի թանգարան
*Պալե-Ռոյալ (Թագավորական պալատ)
* Հանրախանութ *La Samaritaine* (այժմ փակ է հիմնանորոգման համար)
* Սենտ Շապել
* Նոր կամուրջ
* Կոմեդի ֆրանսեզ
* Ռից (հյուրանոց Փարիզում)
* Սենթ-Էստաշ եկեղեցի
*Սեն Լյո Սեն Ժիլ եկեղեցի
### Զբոսայգիներ, հրապարակներ
* Տյուիլրի պարտեզ
* Պալե Ռոյալ զբոսայգի
*Շատլե հրապարակ
*Ռիվոլի (փողոց)
*Վանդոմի հրապարակ
* Դոֆինի հրապարակ

## Տես նաև
* Փարիզի 1-ին շրջանում գտնվող փողոցների և հրապարակների ցուցակ

## Ծանոթագրություններ

## Արտաքին հղումներ
* 1-ին շրջանի պաշտոնական կայք 
* 

Կատեգորիա:Փարիզի շրջաններ
Սինթիա Էրիվո

**Սինթիա Էրիվո** (, ), բրիտանացի երգչուհի և դերասանուհի։ «Թոնի» (2016), «Դրամա Դեսկ» (2016) և «Գրեմմի» (2017) մրցանակների դափնեկիր։

## Կենսագրություն
Էրիվոն ծնվել է Լոնդոնի հարավային մասում՝ նիգերիացի ներգաղթյալների ընտանիքում և ավարտել է Դրամատիկական արվեստի թագավորական ակադեմիան։

2013  թվականին Էրիվոն խաղացել է լոնդոնյան՝ «Մանուշակագույն դաշտերի ծաղիկներ» մյուզիքլում, իսկ դրանից առաջ խաղացել է բրիտանական՝ «Գործիր, քույրի′կ» մյուզիքլում։ 2014 թվականին ձայնագրել է ամերիկյան՝ «Կուլիսների հետևում» ֆիլմի երգերից մեկը։

2015 թվականին Էրիվոն մեկնել է ԱՄՆ, որտեղ նորամուտը նշել է բրոդվեյան բեմում՝ «Մանուշակագույն դաշտերի ծաղիկներ» մյուզիքլի նոր տարբերակով՝ մարմնավորելով Սելիայի կերպարը։ Դերը նրան մի շարք մրցանակներ է բերել, այդ թվում՝ «Թոնի»՝ մյուզիքլում կնոջ լավագույն դերի համար։

2019 թվականին Էրիվոն մարմնավորել է Հարիեթ Թաբմենին «Հարիեթ» ֆիլմում, որի համար առաջադրվել է «Օսկար», «Ոսկե գլոբուս» և ԱՄՆ կինոդերասանների գիլդիայի մրցանակներում։

## Ֆիլմագրություն
* 2018՝ Ոչ մի լավ բան «Էլ Ռոյալ» հյուրանոցում
* 2018՝ «Այրիներ»
* 2019՝ «Հարիեթ»
* 2020՝ «Օտարական»

## Ծանոթագրություններ

Կատեգորիա:21-րդ դարի բրիտանացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Գրեմմի» մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Բրիտանացի երգիչներ
Կատեգորիա:Բրիտանացի կինոդերասանուհիներ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Թատրոնի դերասանուհիներ
Կատեգորիա:Անգլիացի հեռուստատեսային դերասանուհիներ
Կատեգորիա:Անգլիացի կինոդերասանուհիներ
Ընտանեկան ամուսնություն (սերիալ)

**«Ընտանեկան ամուսնություն»** (), բրիտանական հեռուստատեսային մինի սերիալ (2019)։ Սերիալի բնորոշ ոճական առանձնահատկությունն այն է, որ այն գրեթե ամբողջությամբ բաղկացած է երկու գլխավոր գործող անձանց երկխոսություններից (ամուսնական զույգի ամուսնալուծության եզրին)։ Կարելի է նաև նշել, որ սերիալի ընդհանուր տևողությունը փոքր-ինչ գերազանցում է մեկուկես ժամը (յուրաքանչյուր սերիա տասը րոպե է)։

## Անվանում
«State of the Union» (բառացի՝ «Ամուսնության փուլ») բնօրինակ անվանումը բառացիորեն համապատասխանում է նրան, թե ինչպես է Միացյալ Նահանգներում ավանդաբար կոչվում ԱՄՆ նախագահի ամենամյա ուղերձը Կոնգրեսին։

## Կերպարներ
* Քրիս Օ’Դաուդ՝ Թոմ, մելանխոլիկ և թուլակամ երաժշտական քննադատ։
* Ռոզամունդ Փայկ՝ Լուիզա, սլացիկ գործարար կին, բժիշտ հերոնտոլոգիայի կենտրոնում։

## Սյուժե
15 տարի միասին ապրած Թոմ և Լուիզա ամուսիններն ամուսնալուծության եզրին են և այդ կապակցությամբ շաբաթական մեկ անգամ այցելում են ընտանեկան հոգեթերապևտին։ Բժշկի աշխատասենյակի կողքին գտնվում է փաբը, որտեղ նրանք հանդիպում և զրուցում են ընդունելությունից անմիջապես առաջ, այդ թվում՝ առավելագույնս շեղված թեմաներով։

## Հետաքրքիր փաստեր
* Գործադիր պրոդյուսերներ Ֆրիրզը և Հորնբին ավելի վաղ համագործակցել են 2000 թվականին՝ «Ֆանատիկոս» ֆիլմի շրջանակներում (համապատասխանաբար՝ ռեժիսոր և սցենարիստ)։
* Քրիս Օ'Դաուդը «Ընտանեկան ամուսնություն» սերիալում խաղացել է «Հասնել կարճահասակ կնոջը» սերիալի երկրորդ և երրորդ եթերաշրջանների նկարահանումների միջև ընկած ժամանակահատվածում, որտեղ նրա հերոսը կոպիտ և ցինիկ ավազակ է։
* Սերիալի ռուսական տարբերակում գլխավոր հերոսներին հնչյունավորում են հայտնի հումորիստներ Միխայիլ Շացը և Տատյանա Լազարևան (կյանքում նրանք նաև ամուսիններ են)։

## Մրցանակներ
2019 թվականին՝ «Primetime Creative Arts Emmy Awards»-ի մրցանակների շնորհման ժամանակ, սերիալն զբաղեցրել է առաջին հորիզոնականը միանգամից երեք հիմնական անվանակարգերում (Լավագույն կատակերգական/դրամատիկական սերիալ, Տղամարդու լավագույն դեր, Կնոջ լավագույն դեր)։

## Ծանոթագրություններ

## Արտաքին հղումներ
*  

Կատեգորիա:2019 հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Բրիտանական հեռուստասերիալներ
Կատեգորիա:Բրիտանական մինիսերիալներ
Կատեգորիա:Կատակերգական հեռուստասերիալներ
Չատիսգարհի օրենսդիր ժողով

**Չատիսգարհի օրենսդիր ժողով** (), Հնդկաստանի Չատիսգարհ նահանգի երկպալատ օրենսդիր ժողով։ Չատիսգարհի օրենսդիր ժողովն այժմ ունի 90 ընտրված անդամ։ Չատիսգարհի օրենսդիր ժողովը հանդիպում է Չատիսգարհ նահանգի Վիդհան Բհավանում։

Չատիսգարհի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Տես նաև
* Չատիսգարհի օրենսդիր ժողովի խոսնակների ցանկ
* Չատիսգարհի օրենսդիր ժողովի խոսնակի տեղակալների ցանկ
* Չատիսգարհի գլխավոր նախարարների ցանկ
* Չատիսգարհի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Գրականություն
* 

## Արտաքին հղումներ
* Chattisgarh Lok Sabha Election 2019 Results Website 
* Chhattisgarh Vidhan Sabha website
* Chhattisgarh assembly elections 2013 details

Կատեգորիա:1998 հիմնադրումներ
Կատեգորիա:Ազգային ստորին պալատներ
Կատեգորիա:Հնդկաստանի կառավարություն
Կատեգորիա:Հնդկաստանի նահանգների ստորին պալատներ
Կատեգորիա:Հնդկաստանի քաղաքականություն
Կատեգորիա:Չատիսգարհի օրենսդիր ժողով